wjesnjanosta
Česćeni knjenje, waženi knježa, lubi wobydlerjo, česćeni hosćo,
wě z Was štó hdźe chowa so najwjetši jězor Sakskeje? Hdźež pokaže swětłownja płachtakam wěsty puć do přistawa? Abo hdźe prosy najwobšěrniša kamjenjowa zahroda Europy na wopyt a hdźe hodźi so najsylniše wucho swěta wobdźiwać? Hdźe chowaja so w Němskej najwjac syły wjelkow? Wotmołwu na wšitke tute prašenje nadeńdźeće na přichodnych stronach...
Gmejna Hamor ze swojimi 18 wjesnymi dźělemi Hamor, Bjerwałd, Tranje, Dyrbach, Jamno, Košla, Radšowk, Wolešnica, Klětno, Krynhelecy, Manjow, Wochozy, Rudej, Rychwałd, Sprjowje, Turjo, Delni Wujězd a Cympl na wuchodźe Sakskeje je bjezposrědnje njedaloko hranicy k Pólskej. Wona je mjeztym najwjetša gmejna Zhorjelskeho wokrjesa kaž tež Swobodneho stata Sakska. Znate města wokoliny su Běła Woda, Budyšin, Zhorjelc a wosebje město parka, kurowe město Mužakow z přez němske hranicy znate kulturne herbstwo UNESCO – z Parkom Pücklera.
Hačrunjež so hižo lětstotki brunica wudobyła, je gmejna přeco hišće wot lěsa wobdata a liči so k najbohatšim kónčinam lěsa w Němskej. Jónkrótna hola z łučinami Sprjewje a Čorneho Šepca, tójšto hotowe kónčiny, ale tež industrijne stejišća, kaž wuhlowe milinarnje a brunicowe jamy, wuprudźa wosebity powabk, kotremuž móžeš so jenož ćežko wotwobroćić. Wróćenje wjelkow do Łužicy wotewrja nam runowahu mjez přirodu a Hamorskim industrijnym stejišćom. Derje wuwili su so tež nowe turistiske dypki, kaž Bjerwałdski jězor jako dźěl Hornjołužiskeje jězoriny a Krajneho twara “OHR” z dźiwadłom w OHR abo po cyłej Europy jónkrótny Park błudźenkow we Wochozy.
Přez bjezposrědnju bliskosć k Pólskej skići naš region wuměnjenja za wuwiće wikowanja, industrije a přemysła w zwisku z rozpřestrěćom EU do wuchoda. Za zawoženje zawodow steja w našej gmejnje hižo wotkryte přemysłowe tereny k přihódnym kondicijam k dispoziciji.
Nadźijam so, zo sće nětk wćipni na naš Hamor a zo naš rjany region snadź raz wopytaće abo so tu samo zasydliće. Slědowace strony dadźa Wam mały dohlad do Hamora.
Achim Junker
wjesnjanosta
fin_Latn hrv_Latn szl_Latn szl_Latn szl_Latn pol_Latn pol_Latn nob_Latn fin_Latn